Publication: Magyar Közlöny
Issue: MK-2000-107 (Year: 2000, Number: 107)
Era: 1990-2004
Section: Az Alkotmánybíróság a 78/1995. (XII. 21.) AB határozatában korábban már rámutatott arra, hogy „az Lt. a
Paragraph Index: 398

Az Alkotmánybíróság a 78/1995. (XII. 21.) AB határozatában korábban már rámutatott arra, hogy „az Lt. a lakbér mértéke önkormányzati rendeleti szabályozásánál a lakás alapvető, példálódzó jelleggel meghatározott jellemzői, valamint a szerződés keretében a bérbeadó által nyújtott szolgáltatások figyelembevételét írta elő” (ABH 1995, 556, 558.). A helyi önkormányzat a lakbér mértékének kialakításánál kizárólag az említett körülményeket, illetőleg azok jellegéhez kapcsolódó tényezőket veheti figyelembe. Az Alkotmánybíróság egy másik határozatában pedig megállapította: „Az Lt. és az Ártv. idézett rendelkezései alapján az önkormányzati rendeletben meghatározott lakbér a lakásbérleti szerződés alapján a bérbeadó által nyújtott lakáshasználat és szolgáltatás ellenértékeként megállapított hatósági ár, így mértékének megállapítása során elsősorban a nyújtott szolgáltatás értékére kell tekintettel lenni. Az Ártv. idézett 8. § (1) bekezdése a hatósági ár

Source: https://magyarkozlony.hu/hivatalos-lapok/4bdefccd07f9ea206ea02addbe9712b03d809f91/dokumentumok/2d90eb3ee8237ec84b79e8265c1d44c55ac3a40a/letoltes